Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Orvosi Kamarát, hogy az Alkotmánybíróság döntésének megszületéséig, az 1994. évi XXVIII. törvény 2. szakaszában
Paragraph Index: 617

Orvosi Kamarát, hogy az Alkotmánybíróság döntésének megszületéséig, az 1994. évi XXVIII. törvény 2. szakaszában megállapított jogkörében eljárva egyeztetéssel próbáljon segítséget nyújtani a térség háziorvosainak abban, hogy a hétvégi ügyeletre vonatkozó megállapodás az orvosok számára kedvezőbb feltételekkel jöhessen létre. OBH 2179/1997. Nem okoz visszásságot az Alkotmány 70/B. §-ában biztosított egyenlő bérhez való joggal, illetve a 70/A. §-ban tilalmazott diszkriminációval összefüggésben, ha egy megszűnő költségvetési intézmény végkielégítéssel felmentett dolgozóit ugyanazon intézmény más intézményében újra alkalmazzák, míg más dolgozók továbbfoglalkoztatását végkielégítés nélkül, áthelyezésel oldották meg. Teljes szöveg: 70/A §. OBH 8631/1997. V. A folyamatos munkarendben dolgozók szolgálata tervezésekor a havi munkaidőkeret túllépése, a jóváhagyott szolgálati időrend gyakori változtatása, a szabad- és pihenőnapok idejének bizonytalansága alkotmányos visszásságot eredményez az Alkotmány 70/B. § (3) és (4) bekezdéseiben meghatározott, munkához, pihenéshez és a szabadidőhöz való joggal, valamint a jogállamiságból fakadó jogbiztonság követelményével összefüggésben. Teljes szöveg: 70/D. § OBH 10374/1997. I. Az Alkotmány 57. § (1) bekezdésében biztosított tisztességes eljáráshoz való joggal, valamint a 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha a Doktori Tanács nem gyakorolja jogkörét és ezzel indokolatlan késedelmet okoz, majd a törvény előírásával szemben az Egyetemi Szabályzatra hivatkozik. II. Nem okoz az Alkotmány 70/A. §-ában tilalmazott diszkriminációval, illetve a 70/B. §-ban biztosított munkához való joggal összefüggésben visszásságot az egyetem rektorának az a döntése, hogy az összes hivatásos állományú oktatót felmenti beosztásából, míg a közalkalmazott oktatók megtartják munkakörüket. A beadványt tevő — hivatásos katona — azt kifogásolta, hogy a Zrínyi Miklós Nemzetvédelmi Egyetem Doktori Tanácsához benyújtott PhD-egyenértékűsítési kérelmét, melyben kizárási indítványt terjesztett elő, másfél év elteltével sem intézték el megnyugtatóan. Sérelmezte továbbá, hogy a hivatásos állományú oktatók Zrínyi Miklós Katonai Akadémiára történt kinevezését az intézmény átalakulását követően nem ismerték el jogfolytonosnak, ezért beosztásukból felmentették, majd a Zrínyi Miklós Nemzetvédelmi Egyetemen az új beosztásokra kiírt pályázatok elbírálásáig korábbi beosztásuk ellátásával megbízták őket. 1999/79/II. szám I. Az országgyűlési biztos általános helyettese megállapította, hogy a felsőoktatásról szóló törvény értelmében a doktori eljárásban nem vehet részt az a személy, aki a pályázóval függelmi, hozzátartozói viszonyban van, vagy akitől az ügy tárgyilagos elbírálása egyéb okból nem várható el. A kérelmezővel összeférhetetlen személy részvételének kizárása a döntéshozatalból a tisztességes eljárást alapjaiban érintő követelmény. Az indítványról való döntést a törvény a Doktori Tanácsra bízza, a testület azonban a Honvédelmi Minisztériumtól kért állásfoglalást az ügyben, ennek következménye volt az eljárás elhúzódása. Végül a kérelmet a tanács azzal utasította el, hogy az egyetem Doktori Szabályzata nem rendelkezik az összeférhetetlenségről. A Doktori Tanács törvényben megállapított hatáskörét indokolatlan késedelemmel gyakorolta, az eljárás emiatt bekövetkezett elhúzódása, továbbá az összeférhetetlenségi kifogásnak a Doktori Szabályzat irányadó rendelkezésének hiányára alapozott, ezáltal törvénysértő elutasítása visszásságot okoz a jogbiztonság alkotmányos követelményével, illetve a beadványt tevőnek a tisztességes eljáráshoz való jogával összefüggésben. II. A fegyveres szervek hivatásos állományú tagjainak szolgálati viszonyáról szóló törvény hatálybalépésével a katonai felsőoktatásban oktató hivatásos állományúak szolgálati beosztása megszűnt, mivel az intézmények ettől kezdve nem minősülnek fegyveres szervnek. Az oktatókat ezért korábbi beosztásukba kellett vezényelni. Ebből azonban nem következik az, hogy a vezénylés megtörténtével, pályázat nélkül ne tarthatták volna meg oktatói munkakörüket. A felsőoktatási törvény meghatározza, hogy ki nevezhető ki vezető egyetemi oktatóvá, és a vezető oktatói munkakörök betöltését pályázathoz köti, ugyanakkor nem írja elő az egyetemre korábban kinevezett hivatásos állományú oktatók felmentését, illetve az addig betöltött munkakörök pályázat útján történő megújítását. A teljes hivatásos állományú oktatói kar felmentéséhez azonban nem is volt szükség kifejezett törvényi előírásra. A felsőoktatásról szóló törvény ugyanis az oktatók kiválasztásával kapcsolatos döntést a felsőoktatási intézmény hatáskörébe utalja, ami nyilvánvalóan magában foglalja az oktatóktól való megválás jogát is. A rektornak ezért jogában állt úgy dönteni, hogy megújítja az oktatói kinevezéseket, döntése a törvénynek megfelelő és az alkotmányos jogok védelme szempontjából sem kifogásolható indokot tartalmazott, a pályázat lebonyolításával összefüggésben pedig a rendelkezésemre álló adatok kifogásolható körülményeket nem tártak fel. Mivel a közalkalmazott, illetve a hivatásos állományú oktatók más-más követelésekkel léphetnek fel oktatói munkakörük elvesztése esetén, a közalkalmazottak pályázat alóli mentesítése úgy értékelhető, hogy ezáltal kiegyenlítődött a hivatásosokkal szemben hátrányos jogállásuk, vagyis a megkülönböztetés ésszerű indok alapján, a nagyobb társadalmi egyenlőség alkotmányos céljával összhangban történt, így a különbségtétel miatt alkotmányos joggal összefüggésben visszásság nem állapítható meg. Ajánlásában a helyettes biztos kérte a rektort, gondoskodjon arról, hogy az Egyetem Tanácsa a Doktori Szabályzatot egészítse ki az összeférhetetlenségi kifogások elintézésére vonatkozó szabályokkal. Az ajánlást a rektor elfogadta. OBH 10543/1997. Nem sértik az Alkotmány 70/B. § (3) bekezdésében megfogalmazott, a végzett munka mennyiségének és minőségének megfelelő jövedelemhez való jogot a fegyveres szervek hivatásos állományú

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes